b'\n_START_ARTICLE_\nT\xc4\x83ciunele zbur\xc4\x83tor negru al orzului\n_START_SECTION_\nDescriere\n_START_PARAGRAPH_\nMiceliul secundar este dikariofit, intercelular, la \xc3\xaenceput hialin, apoi de culoare negricioas\xc4\x83. Sporangii se afl\xc4\x83 \xc3\xaen spicurile plantei, ovarele fiind complet distruse. Buretele apare rar de asemenea pe frunze. Masa sporilor este pulverulent\xc4\x83 \xc8\x99i de culoare brun-verzui \xc3\xaenchis\xc4\x83. Sporii sferici, scurt-ghimpo\xc8\x99i sunt palid brun-verzui, fiind mai deschi\xc8\x99i pe o parte. M\xc4\x83rimea lor este de 5-8 microni cu episporul fin echinulat.\n_START_SECTION_\nBiologia agent patogen (ciupercii)\n_START_PARAGRAPH_\nTeliosporii \xc3\xae\xc8\x99i p\xc4\x83streaz\xc4\x83 capacitatea germinativ\xc4\x83 pe parcursul a 18 luni. Temperatura optim\xc4\x83 pentru germinare este de 18\xe2\x80\x9320*C. Ca rezultat al germin\xc4\x83rii teliosporilor se formeaz\xc4\x83 bazidii dimere cu epibazidia fragmentat\xc4\x83 \xc8\x99i 4 bazidiospori laterali, care prin \xc3\xaenmugurire formeaz\xc4\x83 numeroase sporidii. Sporidiile copuleaz\xc4\x83 \xc8\x99i formeaz\xc4\x83 micelii secundare care infecteaz\xc4\x83 plantulele de orz. Infec\xc8\x9bia este germinal\xc4\x83 \xc8\x99i, prin aceasta, ciuperca Ustilago nigra se aseam\xc4\x83n\xc4\x83 cu Ustilago hordei. Au fost identificate rase fiziologice ale ciupercii Ustilago nigra, mai periculoas\xc4\x83 fiind rasa 3.\n_START_SECTION_\nPatografia bolii\n_START_PARAGRAPH_\nSemnele patografice devin vizibile din momentul \xc3\xaenspic\xc4\x83rii. La plantele atacate toate p\xc4\x83r\xc8\x9bile componente ale spicului, cu excep\xc8\x9bia rahisului \xc8\x99i a aristelor, sunt distruse \xc8\x99i transformate \xc3\xaentr-o mas\xc4\x83 pulverulent\xc4\x83 de culoare brun\xc4\x83, constituit\xc4\x83 din teliosporii agentului patogen. Deoarece simptomele macroscopice sunt foarte asem\xc4\x83n\xc4\x83toare cu cele ale t\xc4\x83ciunelui zbur\xc4\x83tor al cerealelor (Ustilago tritici),deseori aceste boli pot fi confundate.'